Bolestivé prsníky
Dobrý deň, mám 11 dní pred menzesom a strašne ma bolia prsia, bradavky a aj podbrušku.
Dobrý deň,
ďakujeme za prejavenú dôveru.
Bolesť v podbrušku a prsníkov môže mať rôzne príčiny. Často sú prejavom zmeny hormónov počas menštruačného cyklu. U žien môže byť bolesť v podbrušku príznakom ovulácie. To sa najčastejšie deje približne medzi 12-16 dňom menštruačného cyklu. Blížiaca sa ovulácia môže spôsobiť aj zvýšenie vaginálneho výtoku. Tento výtok je často priehľadný a riedky. Bolesť prsníkov sa taktiež najčastejšie vyskytuje ako príznak v rámci PMS (predmenštruačný syndróm) a ovulácie. Bolesť prsníkov počas ovulácie je spôsobená najmä prudkým nárastom estrogénu po prasknutí folikulu (obalu) vajíčka vo vaječníku.
Žiaľ, v našj kompetencii nie je možné určiť príčinu Vašich symptómov, preto ak sú uvedené príznaky sprevádzané inými ťažkosťami, bolesti brucha pretrvávajú, alebo sú bolesti pŕs obmedzujúce, je potrebné sa obrátiť na Vášho gynekológa.
Prajem pekný zvyšok dňa.
S pozdravom
PharmDr. Veronika Kiabová